20. fundur skipulagsnefndar Svalbarðsstrandarhrepps 2010 - 2014 , haldinn í ráðhúsinu Svalbarðseyri , miðvikudaginn 24. október 2012 kl. 17:00 . Fundinn sátu : Anna Fr. Blöndal formaður , Bergþóra Aradóttir 1. varamaður , Sigurður Halldórsson 2. varamaður og Jón Hrói Finnsson sveitarstjóri . Fundargerð ritaði : Jón Hrói Finnsson , sveitarstjóri . Ágúst Hafsteinsson , skipulagsrágjafi , mætti á fund nefndarinnar . Í upphafi fundar bar formaður upp tillögu um að tekið yrði á dagskrá erindi frá Kjarnafæði sem barst skömmu fyrir fundinn . Tillagan var samþykkt samhljóða . 1. 1106007 - Deiliskipulag Eyrarinnar á SvalbarðseyriLögð fram drög að greinargerð og uppdrætti deiliskipulags Eyrarinnar á Svalbarðseyri ásamt minnispunktum hönnuða . Ágúst kynnti skipulagsgögnin . Skipulagsnefnd telur tillögurnar góðar að flestu leiti . Nefndin leggur þó til eftirfarandi breytingar : að aðkoma að Sunnuhvoli verði að austan , um sama veg og aðkoma að Borgarhóli og Hörgi , í stað þess að fara norðan við Sæborg . að hámarkshæð bygginga á lóð Kjarnafæðis verði sú sama og á nýrri athafnalóð á svæði A 2 ( Breiðablik og Nóatún ) , þ.e. vegghæð 5,5m og mænishæð 7 metrar . að sett verði heimild fyrir mannheldri girðingu á mörkum gámasvæðis á svæði A 2. að sett verði kvöð á bílastæði við Kjarnafæði um að ekki megi hindra aðgang að þeim og að almenningi sé heimil notkun þeirra utan vinnslutíma fyrirtækisins . Nefndin óskar eftir að athugað verði hvort eitthvað mæli gegn því að hús á Eyrinni fái nöfn í stað götuheitis og húsnúmers . Ágúst yfirgaf fundinn að lokinni umræðu um 1. lið . 2. 1210012 - Umsókn um heimild til að fyrir tengibyggingu við " Fjárréttina " Í bréfi dagsettu 24. október 2012 óskar Stefán Einarsson , fyrir hönd Kjarnafæðis ehf. , eftir heimild skipulagsnefndar til að byggja 284 m 2 tengibyggingu á milli núverandi vinnsluhúsnæðis fyrirtækisins og svokallaðrar " Fjárréttar " , sbr. meðfylgjandi teikningu . Ekkert deiliskipulag er í gildi á svæðinu , en framkvæmdin er í samræmi við gildandi aðalskipulag og það byggðarmynstur sem fyrir er á Eyrinni . Framkvæmdin er jafnframt í samræmi við þær tillögur að deiliskipulagi sem unnið er að sbr. 1. lið í fundargerðinni . Skipulagsnefnd fellst á að veita heimild fyrir húsbyggingunni með vísan til 44. greinar skipulagslaga nr. 123 / 2010 um grenndarkynningu framkvæmdar . Þar sem sýnt þykir að framkvæmdin varði ekki hagsmuni nágranna hvað varðar landnotkun , útsýni , skuggavarp eða innsýn samþykkir skipulagsnefnd að nýta heimild í 3. mgr. greinarinnar til að falla frá grenndarkynningu . Fleira ekki gert . Fundi slitið kl. 20:00 .